Συντεταγμένες: 39°15′N 21°43′E﻿ / ﻿39.250°N 21.717°E﻿ / 39.250; 21.717

Η **Μπελοκομίτη** ή ο **Μπελοκομίτης** είναι οικισμός στη Θεσσαλία και την Περιφερειακή Ενότητα Καρδίτσας.

Ονομασία
--------

Η ονομασία του χωριού οφείλεται μάλλον σε αρχαίο μύθο. Ο Πελίας βασιλιάς της Ιωλκού είχε κόρες την Πελοπία, Πεισδίκη, Ιπποθόη και Άλκιστη και γιό τον Ιάσωνα της Αργοναυτικής εκστρατείας.
Όταν γύρισε ο Ιάσωνας με τη Μήδεια εκείνη ήθελε να τον κάνει βασιλιά στη θέση του γέρου Πελία.
Έκανε ένα κόλπο στις κουνιάδες της. Πήρε ένα γηραιό κριάρι το έσφαξε, το έβρασε και μετά τους το παρουσίασε ως ζωντανό αρνί.
Τους είπε: «Αν σφάξετε τον πατέρα σας και τον βράσετε τότε θα ξαναγίνει νέος». Οι κόρες το πίστεψαν και ο πατέρας τους χάθηκε χωρίς να γυρίσει νέος.
Έτσι έγινε βασιλιάς ο Ιάσωνας, αλλά οι αδελφές του τρελάθηκαν για το τραγικό έγκλημα και έφυγαν από την Ιωλκό.
Οι τρεις κατέβηκαν προς την Πελοπόννησο, η Πελοπία ήλθε προς τη Θεσσαλία, όπου συνάντησε το νεαρό αρχοντόπουλο Κομήτη γιό του Θεστίου, ο οποίος πήγαινε με πρόσκληση του Ηρακλή στο κυνήγι του Καληδονίου κάπρου στη συμβολή των ποταμών Ταυρωπού και Αχελώου.
Μετά το τέλος του κυνηγιού Κομήτης και Πελοπία επέστρεψαν προς τη Θεσσαλία από τις όχθες του Ταυρωπού.
Σε μία πλαγιά πάνω από τη δυτική όχθη του φράγματος της λίμνης Πλαστήρα που φαίνεται ότι τους γοήτευσε η τοποθεσία εγκαταστάθηκαν και ίδρυσαν οικισμό και τον ονόμασαν «Πελοκομήτης» (Πελοπία + Κομήτης).
Σύμφωνα με μια άλλη τοπική παράδοση, η ονομασία είναι σύνθετη λέξη και προέρχεται από το «Μπελοκό» (γυαλιστερός τόπος) και «μύτη».
Τέλος, μια άλλη εκδοχή της προέλευσης της ονομασίας του χωριού δίδεται το 1930 από τον τότε δάσκαλο Κ. Μπακόλα, ο οποίος είχε υποδείξει να γράφεται ως Μπελλοκομήτης (Μπέλλα= ωραία + κώμη = χωριό ή κομητάτο).

Γεωγραφικά - ιστορικά στοιχεία
------------------------------

Χιονισμενη Λιμνη
Η Μπελοκομίτη βρίσκεται κοντά στη νοτιοδυτική όχθη της τεχνητής Λίμνης Πλαστήρα (Ταυρωπού) σε υψόμετρο 930 μέτρα. Απέχει περίπου 39 χλμ. ΝΔ. από την Καρδίτσα και 20 χλμ. Ν. από το Μορφοβούνι (έδρα του δήμου). Το χωριό είναι κτισμένο αμφιθεατρικά σε πλαγιά των Αγράφων και αναφέρεται στη σημερινή του θέση από τον 12ο αιώνα. Τον 17ο αιώνα υπήχθη εκκλησιαστικά στην Επισκοπή Νεοχωρίου και Φαναρίου ενώ το 1830 ήρθαν και εγκαταστάθηκαν Σαρακατσάνοι.

### Αξιοθέατα

Παναγια Πελεκητη
Κοντά στο χωριό βρίσκεται το μοναστήρι της Παναγίας της Πελεκητής, χτισμένο μέσα στο βράχο, απ' όπου και υπάρχει θέα σε όλη την περιοχή. Άλλα αξιοθέατα είναι η "σπηλιά του Γάκη" και οι περιοχές Καρβασαρά και Βραγγιανά όπου υπάρχουν δάση οξυάς, ελάτων και καστανιάς. Απέναντι από το χωριό, στην περιοχή "Βλάχικα Κονάκια", υπάρχει μια κορυφή όπου το σούρουπο διακρίνεται, κατά τους ντόπιους, το πρόσωπο, το στήθος, η ήβη και το γόνατο μιας γυναίκας, γι' αυτό και η κορυφή έχει πάρει την ονομασία "Ωραία Κοιμωμένη" ή "Κοιμωμένη των Αγράφων".

Διοικητικά στοιχεία
-------------------

Αναφέρεται επίσημα το 1836 γραμμένη ως το *Μπιλοκομήτι* να προσαρτάται στον τότε δήμο Ελλοπίας. Το 1912 με ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομα διορθώνεται σε Μπελοκομίτη (η). Σύμφωνα με το πρόγραμμα *Καλλικράτης*, μαζί με τον Κέδρο αποτελούν την κοινότητα Μπελοκομίτης που υπάγεται στη Δημοτική Ενότητα Νεβρόπολης Αγράφων του Δήμου Λίμνης Πλαστήρα και σύμφωνα με την απογραφή 2011 απογράφησαν 146 κάτοικοι.

Οι εκβολες του Καρτσιωτη ανοιξη
Αλπικο λιβαδι στο δρομο για Βραγγιανα
Μανιταρια

Εξωτερικοί Σύνδεσμοι
--------------------

Λίμνη Πλαστήρα

Φωτογραφίες
-----------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| Αγριεμενα νερα ανοιξη
 |
| Αγριεμενα νερα ανοιξη
  |

|  |
| --- |
| Βοσκος ξαποσταινει
 |
| Βοσκος ξαποσταινει
  |

|  |
| --- |
| Η Ωραια κοιμωμενη χωριό
 |
| Η Ωραια κοιμωμενη χωριό
  |

|  |
| --- |
| Στρατιωτικη; γεφυρα
 |
| Στρατιωτικη; γεφυρα
  |

|  |
| --- |
| Βοσκη
 |
| Βοσκη
  |

 |

Παραπομπές
----------

1. 1 2  *Εγκυκλοπαίδεια Πάπυρος Λαρούς Μπριτάννικα*. **43**. Εκδοτικός Οργανισμός Πάπυρος. 1996. σελ. 272.
2. 1 2 3  «Μπελοκομίτη». *Δήμος Λίμνης Πλαστήρα*. Ανακτήθηκε στις 20 Απριλίου 2023.
3. ↑  «Μπελοκομίτη Καρδίτσας». *hikingexperience.gr*. Ανακτήθηκε στις 26 Δεκεμβρίου 2022.
4. ↑  «Ιερά Μονή Παναγίας Πελεκητής». *Δήμος Λίμνης Πλαστήρα*. Ανακτήθηκε στις 20 Απριλίου 2023.
5. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 20 Απριλίου 2023.
6. ↑  «e-nomothesia: Τράπεζα Πληροφοριών Νομοθεσίας».
7. ↑  ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10611 (σελ. 137 του pdf)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Λίμνης Πλαστήρα |
| --- |
|  |
| Δημοτική Ενότητα Νεβρόπολης Αγράφων | 
* Αγία Μαρίνα
* Αγία Παρασκευή
* Καλύβια
* Καλύβια Φυλακτής
* Καρβασαράς
* Καρίτσα
* Κέδρος
* Κουτσοδήμος
* Κρυονέρι
* Λογγά
* Μέγα Ρεύμα
* Μπελοκομίτη
* Νεοχώρι
* Νεράιδα
* Πεζούλα
* Πετρωτό
* Προσήλια
* Ραφήνα
* Φυλακτή
 |
|  |
| Δημοτική Ενότητα Πλαστήρα | 
* Άγιος Αθανάσιος
* Άγιος Νικόλαος
* Κερασέα
* Λαμπερό
* Μεσενικόλας
* Μονή Κορώνης
* Μορφοβούνι
* Μοσχάτο
* Νεβρόπολη
* Ράζια
* Ραχωβίτσα
* Τσαρδάκι
 |
|  |
| 
* Έδρα: Μορφοβούνι
* \* (Οικισμοί με μη μόνιμο πληθυσμό)
 |

 |